Referat fra bestyrelsesmøde lørdag den 25. marts 2023.

Tilstede: Sofie Pazdecki, Ea Andersen, Finn Valentin og Lars Christian Lauridsen
 
​Ejendomsdrift og løbende vedligeholdelse. 
 
1. Forberedelse af generalforsamling torsdag den 20. april kl. 19 til 21.30 i Nisten. 
Beretning, Budget 2023, Regnskab for 2022, Forslag til loftisolering af kældre og Vedligeholdelsesplan 2023 – 2031, herunder aktiviteter i 2023.

Opdatering på årsregnskab og driftsresultat: Ejerforeningens driftsresultat for 2022 har et overskud på kr. 33.933. Til sammenligning var driftsresultatet i 2021 kr. 77.801. Forskellen skyldes bl.a., at der henlå regninger fra 2021, som er med i 2022 regnskabet.

Budgetudkast for 2023 viste umiddelbart et underskud, men efter en nøje gennemgang af bestyrelsen, fandt man kr. 5.000 på en årlig varmekælderrapport, hvor vi er dækket via HOFOR og Ole Schnoor. Abonnementer er blevet opsagt. Med en kommende ny ejendomsservice er der desuden en besparelse på snerydning på kr. 2.300. Derudover er der fundet en besparelse på 30.000 under “løbende vedligehold” - 10.000 på vandinstallationer (rel. Ole Schnoor) og 20.000 på lakering af trapper, som ikke skal udføres i 2023. Der er dermed luft i budgettet for 2023 til at bestyrelsen kan fremlægge et 0,00 i driftsresultat for årets. 
 
Loftisolering: I vedligeholdelsesplan fra 2012, udarbejdet af rådgivende ingeniør, fremgår det at loftisoleringen i kældrene under CVG 1 og 3 ikke er hensigtsmæssig. Bestyrelsen har indhentet 3 tilbud på loftisolering. Det billigste forslag fremlægges på generalforsamling d. 20. april. Bestyrelsen ønsker dog at sikre sig, at der ikke lukkes fugt inde i forbindelse med brandsikring, og Lars Christian beder om en udtalelse fra Allan Danielsen angående dette. 
 
2. Arbejdsdag sammen med ”Ved Kajen” lørdag den 6. maj og 3. juni. 
 
Arbejdsdag af holdes for ejerforeningen d. 6. maj og sammen med andelsforeningen d. 3. juni. 
 
3. ​Status og næste skridt vedr. OGOV 2, kl. DEAS svar og evt. henvendelse til Lars Klint på baggrund heraf samt advokatrådgivning. 
 
Bestyrelsen fremsender gennem DEAS og på grundlag af DEAS rådgivning en skrivelse til Lars Klint omkring aktiviter i OGOV 2, kl. som bryder med foreningens vedtægter. 
 
4. ​Materiale som skal lægge op på ejerforeningens hjemmeside inden generalforsamlingen, herunder alle bestyrelsesreferater til og med 25. marts samt ”step-by-step” guide til ejerprojekter m.m. 
 
Hjemmesiden gennemgås inden generalforsamling. “Step-by-step”og guiden til ejerprojekter lægges op. 
 
5. ​Forsikringssag på vandskade mellem CVG 1. tv. og CVG 2. tv.  
 

Forsikringssagen er endt med, at ejerne i de pågældende lejligheders egen forsikring evt. må dække. Dog er det fundet, at der mangler strømpeforing i CVG 1. Aarslev har en forældelsesfrist på 5 år, og er dermed udløbet. Ea tager kontakt til Ole Schnoor og får ham til at dokumentere, hvad den manglende strømpeforing indebærer, samt hvorvidt det kan skyldes en fejl begået af Aarslev, som evt. kan gøre, at forældelsesfristen bringes til forhandling. 

 
Projekter i Vedligeholdelsesplanen. 

​Tilstandsrapport og yderligere tilbud på forebyggende renovering af facader.  

Der er modtaget en beskrivelse af nødvendige reparationer samt et overslag fra J. Jacobsen i samarbejde med ingeniør Allan Danielsen på kr. 475.310 inkl. moms, som også omfatter facaden mod gården. Facaderne mod gaden kr. 267.262 inkl. moms.
 
LC påtager sig opgaven at indhente yderligere tilbud. Bestyrelsen vil afdække om den store facaderenovering kan udskydes fra 2025 til evt. 2027/2030. 
 
Bestyrelsens fokusområder frem til generalforsamling. 
Emnemulighed
​•​Ejernes muligheder for boligforbedringer herunder etablering af altaner mod gården. Udskydes til ny bestyrelse er sammensat.

På anbefaling fra formanden er det besluttet at dette ikke sættes som et punkt på kommende generalforsamling, da bestyrelsen ikke er fuldtallig pt. 
 
​•​Gårdmiljø - oplæg omkring vedligehold og udviklingen af gårdmiljøet.  
Gårdmiljø - beretning næste år for bestyrelsen. Lars Christian planlægger et møde med en landskabsarkitekt for at få omkostningsfri indledende rådgivning og vi arbejder på et konkret forslag frem mod generalforsamlingen i 2024. 
 
​Økonomi. 
Status på forbrug i forhold til budget for 2022 og februar 2023. 
 
Vi er kommet ud af 2022 med et pænt overskud og februar 2023 ligger som ventet.
 
Eventuelt. 
Forårsfrokost - vi laver en doodle efter generalforsamling. 

Næste møde aftales efter generalforsamlingen den 20. april.
 
 
 

